kardosdrur/scandi-wiki huggingface dataset:
Løvefod

Løvefod (Alchemilla) er en planteslægt af stauder med forveddet jordstængel. Rosetbladene er store og nyreformede til helt runde med grove lapper eller fingre. De grøngule blomster sidder i kvaste på særlige skud. Slægten er meget stor med mange, apomiktiske arter. Her nævnes kun dem, der ses jævnligt i Danmark.

 Almindelig løvefod (Alchemilla vulgaris)
 Bjergløvefod (Alchemilla alpina)
 Færøsk løvefod (Alchemilla faeroensis)
 Gulgrøn løvefod (Alchemilla xanthochlora)
 Kaukasisk løvefod (Alchemilla erythropoda)
 Lodden løvefod (Alchemilla mollis) – muligvis identisk med Almindelig Løvefod
Kilde-Løvefod (Alchemilla glomerulans)

Rosen-familien
Chelat

Chelat kommer at det græske ord chele = "klo". Det er komplekser mellem polydentate ligander og metalioner, så der er flere separate bindinger fra samme ligand til samme metalion. Chelate forbindelser er som oftest meget mere stabile end ikke-chelate forbindelser.

Entropifaktoren 
Når den første binding mellem liganden og metallet er dannet, er de andre dele af liganden tæt på metallet, og der er større sandsynlighed for at de støder sammen med metallet, og dermed større sandsynlighed for at der dannes en binding. En anden måde at anskue det på er, at når den første binding er dannet er den effektive koncentration af den anden del af molekylet i nærheden af metallet meget høj (ofte over 1000 m), hvilket driver ligevægten mod den chelate forbindelse.

Eks:

1. ligevægt i de to reaktioner har ca. samme ligevægtskonstant, mens den anden forløber meget mere mod højre i den nederste, da NH2 allerede er i nærheden, hvorimod NH3 først skal diffundere hen til molekylet i den øverste.

Dette kaldes entropifaktoren, da man ved at se på ΔSo og ΔHo finder, at det er entropiforskellen der gør, at ΔGo og dermed ligevægtskonstanterne er så forskellige på de to reaktioner. 

Chelaterne er meget udbredte i naturen, men der er også fremstillet kunstige forbindelser med mange af de metalliske næringsstoffer. De bruges i gødningsstoffer, hvor det er væsentligt, at metallet ikke bindes i uopløselige forbindelser.

Eksempler på naturlige chelater 
 Cytokrom
 Hæmoglobin
 Klorofyl

Se også 
 EDTA, en hexadentat ligand (kan binde 6 steder)

Kemi
Dollos lov

Dollos lov er en hypotese, som blev fremsat i 1890 af den belgiske palæontolog Louis Dollo (1857-1931). Påstanden er, at evolutionen er irreversibel. Det betyder, at strukturer og funktioner ikke kan genvindes, hvis de én gang er tabt.

Dette hindrer ikke, at organismer kan udvikle tilsvarende funktioner eller organer gennem tilpasning af andre systemer. Et eksempel på dette er havpattedyrenes udvikling af luffer, der har funktioner, som svarer ganske til de tabte finner.

Eksterne link 
 Tvivl om holdbarheden af Dollos lov (engelsk) 

Biologi
Irreversibel

En proces er irreversibel, når den ikke kan vendes. I naturen findes nogle få eksempler på absolut irreversible processer:

termodynamikkens 2. lov
tid

Fysik

sv:Reversibilitet
Bekla-imperiet

Bekla-imperiet er et fiktivt rige, der optræder i to af forfatteren Richard Adams romaner. 

Det er de to store romaner Shardik (1974) og Maia (1984), der foregår i det beklanske storrige. De to værker er dog ikke sammenhængende. Dette forhold antydes allerede af den kendsgerning, at Maia er skrevet længe efter Shardik, men faktisk foregår nogle år før. Kun nogle få personer optræder i begge bøger, ingen af dem i helt centrale roller begge steder. Men begge romaner foregår i det samme fiktive land med hovedstaden Bekla.

Fiktive steder
Terry Jones

Terence Graham Parry Jones (født 1. februar 1942, død 21. januar 2020) var en walisisk skuespiller, instruktør og komiker.

Han er mest kendt for at være medlem af Monty Python, hvor han bl.a. optrådte i kvinderoller. Han var også instruktør på gruppens tre spillefilm Monty Python og de skøre riddere, Life of Brian og The Meaning of Life.

Referencer

Eksterne henvisninger 
 

Skuespillere fra Wales
Komikere fra Storbritannien
Filminstruktører fra Storbritannien
Engelsksprogede forfattere
Manuskriptforfattere fra Storbritannien
Børnebogsforfattere fra Storbritannien
Historieformidlere
Monty Python-medlemmer
Graham Chapman

Graham Arthur Chapman (født 8. januar 1941, død 4. oktober 1989) var en britisk komiker, skuespiller, manuskriptforfatter og læge.

Chapman var et af seks Monty Python medlemmer, og havde hovedrollen i to af Monty Pythons film, Kong Arthur i Monty Python og de skøre riddere (Monty Python and the Holy Grail) og Brian i Life of Brian.

Chapman læste medicin på Cambridge Universitet, hvor han begyndte at skrive sketches sammen med sin klassekammerat John Cleese. Deres forfattersamarbejde fortsatte i Monty Python, hvor de to blandt andet var ophavsmænd til "Dead Parrot" (8. episode) og "The Ministry of Silly Walks" (14. episode).

Chapman døde i 1989 af strubekræft, og John Cleese holdt en tale til hans mindegudstjeneste, der var så morsom, at flere af gæsterne var ved at dø af grin. Det var i øvrigt første gang, at ordet "fuck" blev brugt i en mindegudstjeneste sendt live på tv. Cleese har siden sagt, at Chapman ville have sat pris på det.

Chapman var homoseksuel, hvilket blev forsøgt holdt hemmeligt for offentligheden, om end det blev antydet i hans selvbiografi, A Liar's Autobiography (Volume Six), i 1980. En britisk seer skrev til BBC for at klage over, at et medlem af Monty Python var homoseksuel, og modtog et svar fra Eric Idle, i hvilket det blev bekræftet at synderen var blevet fundet og skudt. "The Mouse Problem" fra 2. episode er skrevet af Chapman, og sketchen (der handler om mænd, der vil være mus) kan ses som et humoristisk syn på de problemer, Chapman kæmpede med på grund af sin seksualitet.

Se også 

 Britisk humor

Eksterne henvisninger 
 

Monty Python-medlemmer
Skuespillere fra England
Manuskriptforfattere fra Storbritannien
Selvbiografer fra England
Læger fra Storbritannien
Komikere fra England
Personer fra Leicester
Alumni fra University of Cambridge
Personer døde af kræft
Michael Palin

Michael Edward Palin (født 5. maj 1943, Sheffield) er en britisk komiker, skuespiller, forfatter, tv-vært og sanger.

Han er hovedsagelig kendt for sin medvirken i Monty Python, hvor han var gruppens yngste medlem. Udover deltagelse i en lang række andre film har han for BBC-TV medvirket i en række programmer om rejser i fjerne egne:

"Jorden rundt på 80 dage", en verdensomrejse i bogens skygge,
"Fra nord til syd", en rejse fra nordpolen til sydpolen,
"Stillehavet rundt", en rejse langs Ring of Fire (Ildringen),
"På tværs af Sahara".

Dansk TV har også sendt et Palin-program viet til den danske maler Vilhelm Hammershøi.

Udvalgte film 
 How to Irritate People (1968)
 Monty Pythons Flyvende Cirkus (BBC) (1969 – 1974)
 And Now for Something Completely Different (1972)
 Monty Python and the Holy Grail (1975)
 Jabberwocky (1977)
 The Rutles: All You Need Is Cash (1978)
 Monty Python's Life of Brian (1979)
 Time Bandits (1981)
 Monty Python's Meaning of Life (1983
 Monty Python Live at the Hollywood Bowl (1983)
 A Private Function (1984)
 Brazil (1985)
 A Fish Called Wanda (1988)
 Fierce Creatures (1997)

Eksterne henvisninger 

 
 

Monty Python-medlemmer
Skuespillere fra England
Selvbiografer fra England
Tv-værter fra Storbritannien
Komikere fra England
Børnebogsforfattere fra Storbritannien
Humorister fra Storbritannien
Dramatikere fra England
Rejsebogsforfattere fra Storbritannien
Briter i 1900-tallet
Briter i 2000-tallet
Orlando

Orlando er en amerikansk by i delstaten Florida. Den er hovedsæde i amtet Orange County. Byen har  indbyggere med forstæder når indbyggertallet op på 2.082.628. Byen er bedst kendt for sine turistattraktioner og omkring 40 millioner mennesker besøger Orlando hvert år, for bl.a. at se: forlystelsesparkerne Disney World, Universal Studios og SeaWorld.

Referencer

Eksterne kilder/henvisninger 

 The Orlando Travel & Visitors Bureau
 The Orlando Regional Chamber of Commerce
Eric Idle

Eric Idle (født i England den 29. marts 1943) er en engelsk komiker, skuespiller, instruktør, forfatter, sangskriver og guitarist. Han er hovedsagligt kendt som medlem af den britiske komikergruppe Monty Python. En af hans mest berømte scener med gruppen er fra filmen Life of Brian, hvor han fra sit kors sang for på "Always look on the bright side of life".

Eksterne henvisninger 

 

Monty Python-medlemmer
Skuespillere fra England
Romanforfattere fra England
Komikere fra England
Dramatikere fra England
Humorister fra Storbritannien
Alumni fra University of Cambridge

Briter i 1900-tallet
Briter i 2000-tallet
Terry Gilliam

Terence Vance Gilliam (født 22. november 1940 i Minneapolis, Minnesota, USA) er en Britisk filminstruktør og et af medlemmerne i Monty Python.

Biografi

Animator 
Gilliam startede som amerikansk animator og tegneserietegner, som tidligt lavede animationer med udklip af fotografier, blandt andet indeholdt en af de første John Cleese. Han flyttede til England i slutningen af 1960'erne, og medvirkede i børne-TV-programmet "Do not adjust your set", sammen med blandt andre Michael Palin, Terry Jones og Eric Idle. Alle fire gik videre til Monty Python i 1969. Terence Gilliam udviklede allerede i Do not adjust your set sin unikke animationsstil, der blandt andet indeholdt gamle fotografier, der blev flyttet rundt på små papstykker.

Monty Python 
Terry Gilliams væsentligste betydning i Monty Python var de surrealistiske animationssekvenser, der dels introducerede programmet, dels blev anvendt som bindeled mellem de forskellige sketches. Af og til havde Gilliam dog også roller i selve programmet, især de scener, som ingen andre ville have (på grund af ubehagelige kostumer eller meget make-up. Blandt andet var han ridderen med gummihønen, der afsluttede mange af Monty Pythons sketches. 

Han var medinstruktør på Monty Python og de skøre riddere (Monty Python and the Holy Grail), og optrådte i filmen som "animatoren, der døde af hjerteslag" samt som den grønne ridder og kong Arthurs "pakæsel" Patsy. Han instruerede også kortfilmen The Crimson Permanent Insurance, der blev vist før Monty Python's The Meaning of Life (og indgik senere i filmens "handling").

Stil 
Generelt har Terry Gilliams film et hel særlig karakter, med barokke elementer, såsom computermonitorer med forstørrelsesglas (Brazil), og en Monty Python'sk humor, der dog er mere mørk end i Monty Pythons fællesproduktioner.

Filmografi 
Terry Gilliam har instrueret flere film siden Monty Python:
 Stakkels Dennis (originaltitel Jabberwocky) (1977)
 Brazil (1985)
 The Adventures of Baron Munchhausen (1988)
 Fisher King (1991)
 Twelve Monkeys (1995)
 Fear and Loathing in Las Vegas (1998)
 The Brothers Grimm (2005)
 Tideland (2006)
 The Imaginarium of Doctor Parnassus (2009)

Eksterne henvisninger 

 

Filminstruktører fra USA
Filminstruktører fra Storbritannien
Monty Python-medlemmer
Barcelona

Barcelona er hovedstad i den spanske region Catalonien i det nordøstlige Spanien ved Middelhavet. Byen er landets næststørste med  med forstæder 4,8 mio.(2013) indbyggere, kun overgået af hovedstaden Madrid.

Historie 
De første tegn på bosætning i området stammer fra Yngre stenalder (2000–1500 f.Kr.). De første større bosætninger var i 600–500-tallet f.Kr. sandsynligvis af den iberisk folkegruppe laietanerne. Under den anden puniske krig overtog kartagenerne byen, og den blev grundlagt på ny af Hannibals fader Hamilcar Barca. Efter nederlaget til romerne blev den romerske koloni Colonia Julia Augusta Paterna Faventina Barcino. Omkring 15 f.Kr. blev Barcino romersk. Handel blomstrede ved kysten. I 2. århundrede e.Kr. blev der bygget en bymur efter ordre fra Claudius. I det 3. århundrede e.Kr. havde Barcino en befolkning på mellem 4 000 og 8 000.

I år 415 e.Kr. blev byen erobret af vestgoterne. Barcelona var i kort tid hovedstad i det vestgotiske rige, før den blev flyttet til Toledo. I det 7. århundrede blev Barcelona erobret af den muslimske hersker Al-Hurr, men blev igen kristent, da Frankerriget erobrede byen i 801 og gjorde den til en del af Marca Hispanica. De muslimske angreb fortsatte, og i 985 ødelagde muslimske soldater store dele af byen. Grev Borrell II påbegyndte genopbygningen «grevskabsperiode». I den blev Barcelona den vigtigste by i Catalonien og også en af de vigtigste i Aragoniens krone, flere stater under kongen af Aragonien. Byen blomstrede og var en af stormagterne ved Middelhavet i 1200- og 1300-tallet i konkurrence med Genova og Venedig. Indbyggertallet var på omkring 50.000, og bymuren blev udvidet flere gange. I slutningen af 1300-tallet blev befolkningen formindsket som følge af pesten "Den sorte død", men det var alligevel der, store dele af den gotiske bydel blev bygget.

Navnet Barcelona kommer fra det levantin-iberiske navnet Barkeno, som er slået på en mønt med iberisk skrift. I græske kilder omtales byen som Βαρκινών; og i latinske kilder som Barcino, Barcelo og Barceno. I middelalderen var byen også kendt som Barcinona, Barçalona, Barchelona og Barchenona.

Sport 
I 1992 var Barcelona vært for Sommer-OL. 
Byen har to fodboldhold i den bedste spanske division La Liga: FC Barcelona og RCD Espanyol.  
Byen har også internationalt succesrige klubber indenfor basketball og håndbold.

Kultur 
Den elektroniske musikfestival Sónar, der blev grundlagt i 1994, afholdes årligt i Barcelona.

Personer født i Barcelona
 Manuel Valls (1963-), fransk politiker

Uddannelse 
 Toulouse Business School

Referencer

Eksterne henvisninger 
 

Byer i Catalonien
 
Fønikien
Tour de France-byer
Shardik

Shardik er en roman af Richard Adams. På øerne Ortelga og Quiso i udkanten af det beklanske storrige dyrkes guden Shardik. Denne gud har efter sigende i fortiden taget skikkelse af en bjørn, der stort set hele tiden var hos sit folk. I mange år har ingen set Shardik; men en dag møder jægeren Kelderek en kæmpemæssig bjørn, der redder hans liv – og forandrer det totalt. Den forandrer også livet for de andre ortelganere, for præstinderne på Quiso og i næste omgang for hele storriget.

Kelderek er hele tiden i begivenhedernes centrum. Han oplever at få magt og miste den igen. Han oplever religiøse og moralske konflikter. Han møder ufattelig grusomhed, men også heltemod og offervilje. Og han møder den første af de bedårende dejlige kvinder, som Adams har skabt i sine romaner.

Romaner fra England
Litteratur i 1974
Bøger af Richard Adams
Isaac Stern

Isaac Stern (21. juli 1920 – 22. september 2001) var en polskfødt amerikansk violinist. Stern var en af sin tids førende violinvirtuoser; men han spillede også meget kammermusik.

Han fik Léonie Sonnings Musikpris i 1982.

Eksterne henvisninger 

Violinister fra USA
Modtagere af Léonie Sonnings musikpris
Hollywood Walk of Fame
Modtagere af Presidential Medal of Freedom
Det Røde Hav

Det Røde Hav er havet mellem Afrika og den Arabiske Halvø. Det er 2.250 km langt, og har en maksimal bredde på 355 km. Den maksimale dybde er 2.130 m.

Der er kyst mod:
 Vestsiden fra syd til nord: Djibouti, Eritrea, Sudan, Egypten
 Østsiden fra nord til syd: Israel, Jordan, Saudi-Arabien, Yemen

Mod nord ender Det Røde Hav i to smalle bugter som omslutter Sinai-halvøen: Suezbugten på den vestlige side og Akababugten på den østlige side. Der har siden 1869 været forbindelse fra Suezbugten til Middelhavet gennem Suezkanalen.

Fra den sydlige ende er det forbindelse gennem Bab el-Mandeb-strædet til Aden-bugten og videre til det Indiske Ocean (det Arabiske Hav).

Se også 
 Det Døde Hav

Indhave
Randhave i Indiske Ocean
Grænseoverskridende beskyttede områder
30. februar

Februar har i både den julianske og den gregorianske kalender 28 eller 29 dage. Ikke desto mindre har den 30. februar eksisteret 3 gange i nyere tid.

Sverige besluttede at skifte fra den julianske kalender til den gregorianske kalender ved at udelade alle skudår fra 1700 og 40 år frem. 1700 var derfor ikke skudår i Sverige, men både 1704 og 1708 blev fejlagtigt alligevel skudår. Sveriges kalender var således kommet ud af trit med både den gregorianske og den julianske kalender. For at rette op på dette blev 1712 til dobbelt skudår i Sverige ved at tilføje den 30. februar. Denne dag svarede til den 29. februar i den julianske kalender og den 11. marts i den gregorianske kalender. Sverige skiftede til den gregorianske kalender i 1753 ved at lade den 1. marts efterfølge den 17. februar.

I 1929 introducerede Sovjetunionen en revolutionskalender, hvor alle måneder havde 30 dage, de resterende 5-6 dage var helligdage udenfor månederne. I 1930 og 1931 havde februar således 30 dage i Sovjetunionen. I 1932 vendte Sovjetunionen tilbage til den gregorianske kalender.

Dage i februar
Suezbugten

Suezbugten er en bugt i Egypten, som adskiller Sinai-halvøen fra Afrika i den nordlige ende af det Røde Hav. Længst mod nord ligger havnebyen Suez og indgangen til Suez-kanalen.

Eksterne henvisninger 

Afrikas geografi
Asiens geografi
Mellemøsten
Bugter
Røde Hav
Mangeløv-ordenen

Mangeløv-ordenen (Dryopteridales) er en orden inden for planteriget. Alle arter i ordenen har skællede rodstængler, som enten er knoldagtige eller krybende. Arterne findes mange steder i både tempererede og tropiske områder, og nogle få har tilpasset sig forholdene i bjergene.

Iflg ITIS bør familier i denne orden dog tilskrives Engelsød-ordenen (Polypodiales)'.

 Mangeløv-familien (Dryopteridaceae)
 Tungebregne-familien (Elaphoglossaceae'')

Mangeløv-familien

en:Dryopteridales
Bab el-Mandeb

Bab el-Mandeb (arabisk for tåreporten) er strædet som forbinder det Røde Hav med Adenbugten. Strædet er 27 km bredt og deles af den yemenitiske ø Perim i en østlig og vestlig passage.

Strædet er ca. 30 km bredt fra Ras Menheli på den arabiske kyst til Ras Siyan på den afrikanske. Den østlige passage kendt som Bab Iskender (Alexanders stræde), er 3 km bred og 30 m dyb på det dybeste sted, mens den veslige, Dact el-Mayun, er ca. 25 km bred og 310 m på det dybeste sted. Nær den afrikanske kyst ligger en gruppe af mindre øer kendt som "De syv brødre".

Stræder (farvand)
Det Indiske Ocean
Engelsød

Engelsød (Polypodium) er en planteslægt, der er udbredt over hele kloden, og selv om den mangler på Antarktis, så findes den dog på øen Kerguelen i det sydlige indiske Ocean. Her nævnes kun de arter, som ses jævnligt i Danmark.

 Almindelig engelsød (Polypodium vulgare) – vildtvoksende i Danmark
 Storbladet engelsød (Polypodium interjectum) – vildtvoksende i Danmark
 Amerikansk engelsød (Polypodium virginianum)

Engelsød-ordenen
Haveplanter
Planteslægter
Adénbugten

Adénbugten er en bugt i det Arabiske Hav mellem Yemens sydkyst på den Arabiske Halvø og Somalias nordkyst i Afrika. I den vestlige ende ligger Djibouti.

Bugten er omkring 900 km lang fra øst til vest og omkring 500 bred ved østenden. Der er forbindelse mod nordvest til det Røde Hav gennem Bab el-Mandeb-strædet.

Bugten er kendt for at være plaget af mange pirater, der kaprer skibene og kræver store løsesummer. Der er sikkerhedsfirmaer der har specialiseret sig i at bekæmpe disse pirater. 

Bugter i Indiske Ocean
Afrikas geografi
Mellemøsten
Det Arabiske Hav
Skovbryn

Skovbrynet er skovens randzone over for det åbne land. Det er helt afgørende for skovens trivsel, at den har et sluttet bryn langs hele yderkanten, for kun på den måde kan skovbunden beskyttes mod ødelæggende træk, udtørring og tab af bundvegetation.

Et skovbryn består inderst mod skoven af nogle træer med asymmetriske kroner, der er udviklet langt mest til den åbne, lyse side. Foran dem findes ungtræer og buske af mange slags. De har på ydersiden en fodpose af høje stauder og græsser, og længst ude mod det åbne land finder man et bælte af lave planter, som danner en jævn og glidende overgang til det åbne lands vegetation.

I og med at brynet er en randzone, har det en højere biodiversitet end både den egentlige skov og det omgivende, åbne land. Dette er konstateret ved optællinger af både plantearter og insekt- og fuglearter.

Mange af skovbrynets karaktertræk kan genfindes i overdrevenes krat og i de moderne, flerrækkede læhegn. Det medfører, at krat og læhegn virker som spredningskorridorer gennem det opsplittede kulturlandskab. På den måde kan skovens planter og dyr nå sikkert frem til andre levesteder, hvor de får mulighed for at etablere nye populationer.

Under naturforhold breder skovbrynet sig imod syd, øst og vest, men ikke imod nord. Derved flytter skoven sig langsomt.

Se også 
 Randzone
 Økologi

Skove
Skovtyper
Leonard Bernstein

Leonard Bernstein (25. august 1918 i Lawrence, Massachusetts, USA – 14. oktober 1990 i New York ) var en amerikansk komponist, dirigent og pianist. Som komponist er han mest kendt for West Side Story. Som dirigent var Bernstein en stjerne med et bredt repertoire, og en af det 20. århundredes største og mest indflydelsesrige dirigenter. Han havde en del af æren for, at Gustav Mahler blev en populær klassiker, og at Carl Nielsen blev kendt uden for Skandinavien. Bernstein modtog Sonningprisen i København og dirigerede Carl Nielsens tredje symfoni i Odd Fellow Palæet 1965.

Operasangeren Birgit Nilsson skildrer ham i sine ætsende erindringer "la Nilsson" som selvoptaget og overfladisk.

Han var en søgende komponist og lånte sine ideer fra Mahlers og Stravinskys musik, fra religiøse ritualer, fra sine amerikanske kolleger George Gershwin og Aaron Copland og fra jazz.
Bernsteins værk er en syntese af alle disse retninger, hvad der gør ham til en af 1900-tallets mest underholdende musikalske epigoner.
Han har skrevet tre symfonier, operetten "Candide" og operaen " A Quiet Place. "

Udvalgte værker  

 West Side Story (1957) - musical 
 Candide (1956, Rev. 1989) - musical
  On the Town (1944) - musical
 Symfoni nr. 1 "Jeremias" (1942) - for mezzosopran og orkester 
 Symfoni nr. 2 "Angstens alder" (1949, Rev. 1965) - for klaver og orkester
 Symfoni nr. 3 "Kaddish" (1963, Rev. 1977) - for fortæller, sopran, blandet kor, drengekor og orkester
 "Chichester salmer" (1965) - for kor og orkester 
 "Messe" (1971) - for kor og orkester
 "Dybbuk" (1974) - ballet

Referencer

Eksterne henvisninger 

 

Komponister fra USA
Dirigenter fra USA
Pianister fra USA
Modtagere af Léonie Sonnings musikpris
Musicalkomponister
Klassiske komponister fra det 20. århundrede
Hollywood Walk of Fame
Jøder fra USA
Kansas

Kansas er en amerikansk delstat. Delstaten har omkring  indbyggere. Delstatens hovedstad er Topeka, mens Wichita er den største by.

Kansas blev optaget som USA's 34. delstat 29. januar 1861.